Diari Oficial de la Generalitat Valenciana


Sumari del DOGV 1357, del 30-07-1990 (1990/818360)

RESOLUCIÓ de 12 de juliol de 1990, de la Secretaria General de la Conselleria de Sanitat i Consum, per la qual es dicten instruccions per a la unificació de criteris en el desplegament de les convocatòries de provisió de llocs de treball de personal no sanitari al servei de les Institucions Sanitàries del Servei Valencià de Salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1357

Data del DOGV
:   30-07-1990

Secció del DOGV
:   ALTRES DISPOSICIONS

Número del document
:   1990/818360


Data del document
:   12-07-1990

Organisme emissor
:   Conselleria de Sanitat i Consum

Tipus de document
:   Resolució

Resolució de 12 de juliol de 1990, de la Secretaria General de la Conselleria de Sanitat i Consum, per la qual es dicten instruccions per a la unificació de criteris en el desplegament de les convocatòries de provisió de llocs de treball de personal no sanitari al servei de les Institucions Sanitàries del Servei Valencià de Salut.  
Vistes les ordres, de 26 de novembre de 1975 i de 4 de febrer de 1986, del Ministeri d'Educació i Ciència.  
Vistos els criteris adoptats per l'Administració Central de l?Estat, fonamentalment, la Resolució de 14 de març de 1986, de la Secretaria d'Estat per a l'Administració Pública; la Resolució de 23 d'abril de 1986, de la mateixa secretaria d'Estat; la Comunicació de 26 de gener de 1987, de la Vice- direcció General de les Administracions Territorials del Ministeri per a les Administracions Públiques; la Comunicació de 30 de gener de 1987, de la Direcció General d'Organització, Procediments i Informàtica del Ministeri per a les Administracions Públiques; la Resolució de 28 d?abril de 1989 de la Secretaria d'Estat per a l'Administració Pública.  
Estudiats els criteris manifestats per l'Administració de la Generalitat Valenciana, bàsicament, la Comunicació de 26 de març; de 1987, de la Direcció General de la Funció Pública de la Conselleria d?Administració Pública; l'article 23.2 del Conveni Col·lectiu sobre les condicions de treball per al personal laboral al servei de la Generalitat Valenciana, subscrit el 26 d'abril de 1988 i publicat mitjançant Resolució de 12 de maig de 1988, de la Direcció General de Treball de la Conselleria de Treball i Seguretat Social.  
Analitzades les consideracions de la Universitat, així la certificació, de 20 de març de 1981, de la Secretaria General de la Universitat de Saragossa (reflectida en la Resolució, ja esmentada, de 14 de març de 1986, de la Secretaria d'Estat per a l'Administració Pública) i la Comunicació de 31 de juliol de 1987, de la Facultat de Dret de la Universitat de València.  
Examinats, igualment, els pronunciaments dels Tribunals de Justícia (així el Tribunal Superior de Justícia d?Andalusia; Sala Contenciosa Administrativa; Sentència de 27 d'abril de 1989), que considera que entre el títol de Batxillerat i les proves d?accés a la Universitat per a majors de 25 anys existeix una «igualtat en l?eficàcia» - és a dir, equivalència -, i no entendre-ho així per a determinat personal comportaria una clara vulneració del principi d'igualtat, reconegut en l'article 14 de la Constitució Espanyola, la qual seria conculcada per una discriminació, no ja de llei, sinó de la seua interpretació, cosa que obliga al fet que «a la identitat de supòsit de fet ha d'acompanyar identitat en els efectes o conseqüències jurídiques», segons té assenyalat reiterada jurisprudència del Tribunal Constitucional (per totes, Sentència 73/1984, de 9 de juliol, a què pertany la cita).  
Per tot això, i amb la finalitat d'unificar criteris en la tramitació i el desplegament dels concursos de provisió de llocs de treball de personal no sanitari al servei de les institucions sanitàries del Servei Valencià de Salut, i també per a l'aplicació d?equivalències en matèria de titulacions requerides per a l'admissió en les convocatòries de provisió de llocs de treball, dels grups C i D, de l?esmentat personal, i a fi que en situacions anàlogues siguen tractades de la mateixa manera en les diverses convocatòries, després d'haver mantingut reunions amb els sindicats amb representació majoritària en el Servei Valencià de Salut, en el marc de diàleg i participació previst en la Llei 9/1987 i 114/1989 del Consell de la Generalitat Valenciana, resolc:  
Primer  
A l'exlussiu efecte de valoració de les equivalències de les titulacions per a l'accés a llocs de treball dels distints grups de titulació, establerts en la disposició addicional del Reial Decret-Llei 3/1987, d'11 de setembre (BOE 219 d'11.09.87), s'hi tindran en compte els següents criteris:  
U. S'admetrà com a equivalent per a l'accés a places del grup C, haver superat les proves d'accés a la Universitat per a majors de 25 anys.  
Dos. Conformement amb l'Ordre de 4 de febrer de 1986, del Ministeri d'Educació i Ciència (BOE 08.02.86), els certificats d'estudis primaris expedits anteriorment a l'acabament de l'any acadèmic 1975-76, es consideren equivalents als títols acadèmics oficials de Graduat Escolar.  
Segon  
U. Les exempcions del temari regulades en les bases 8.1.1. i 8.1.2. de l'annex I de l'Ordre de 15 de desembre de 1989, de la Conselleria de Sanitat i Consum (DOGV 19.01.90), no s'aplicaran al personal facultatiu o personal sanitari no facultatiu que pogués concórrer per torn restringit de promoció interna a llocs de personal no sanitari, atès que tal exempció opera exclusivament, d'acord amb la Llei 30/1984, de 2 d'agost, i l'Ordre de 13 de novembre de 1989 de la Conselleria de Sanitat i Consum (DOGV 08.01.90), sobre «aquelles proves que acrediten coneixements ja exigits per a l'ingrés en la plaça o categoria que ocupassen», proves que no són realitzades per a l'accés a llocs de personal facultatiu i sanitari no facultatiu.  
Dos. Les exempcions del temari per als diversos grups de la Funció Administrativa d'Institucions Sanitàries, en el supósit d'accés per torn restringit de promoció interna, es limitaran exclusivament a les existents a l'esmentada Ordre de 15 de desembre de 1989, de la Conselleria de Sanitat i Consum, sense que se'n puguen establir exempcions parcials de temes, encara en el supòsit que aquests es troben inclosos parcialment o totalment en el temari corresponent al grup de titulació immediatament anterior, atesa la diferència de nivell de coneixements exigit en la Funció Administrativa entre els diversos grups. Això amb l'excepció de l'accés per torn restringit de promoció interna al Grup Auxiliar Administratiu de la Funció Administrativa d'Institucions Sanitàries, on el nivell de coneixements exigits per als temes de l'1, 2, 3, 4, 5, 6, 7, 18 i 19 de l'annex I/VI es considera anàleg al dels corresponents temes de l'annex I/I, per la qual cosa els aspirants per aquest torn quedaran exempts de la part de la prova corresponent a aquests temes.  
Tres. Les exempcions no comprendran, en cap cas, la part del primer exercici de cada prova corresponent al qüestionari de «preguntes de coneixements general, adequat al nivell de titulació exigida».  
Tercer  
En la fase de concurs establerta a la base 8.4. de l'annex I de l'esmentada ordre, s'hi tindran en compte tots els serveis prestats en institucions sanitàries del Servei Valencià de Salut o de la Seguretat Social, amb independència del règim jurídic sota el qual prestassen aquests serveis.  
Quart  
En el primer exercici corresponent a les diferents categories de personal no sanitari, tret dels corresponents als grups de la Funció Administrativa d'Institucions Sanitàries, els tribunals podran concretar la part de la prova corresponent al qüestionari de «preguntes de coneixements generals, adequat al nivell de titulació exigida» en un temari que haurà de ser publicat, segons que disposa la base 12 de l'annex I de l?Ordre de 15 de desembre de 1989, de la Conselleria de Sanitat i Consum, per la qual es regulen les bases que han de regir la provisió de vacants de personal no sanitari al servei de les Institucions Sanitàries dependents del Servei Valencià de Salut (DOGV 08.01.90), si més no amb 90 dies d'antelació per als grups A i B, i 45 dies per a la resta de grups de titulació. En aquest supòsit, el corresponent tribunal haurà de restringir les preguntes relatives a aquesta part de l?exercici, al temari publicat.  
Cinqué  
Segons que disposa la base 3.4. de l'annex I de l'Ordre de 15 de desembre de 1989, de la Conselleria de Sanitat i Consum, per la qual es regulen les bases que han de regir la provisió de vacants de personal no sanitari al servei de les Institucions Sanitàries dependents del Servei Valencià de Salut (DOGV 08.01.90), els aspirants sols tindran necessitat d'aportar, en el moment de la presentació de la sol·licitud el justificant d'haver ingressat els drets d'examen i, en el supòsit de concursar per torn de promoció interna, certificat que acredite la seua condició de personal estatutari amb nomenament en propietat i amb un mínim de dos anys d'antiguitat en aquest càrrec o en un immediatament inferior grup de titulació al de la plaça o categoria a què opten, i no hi serà preceptiva l'aportació de documentació a efectes de barem fins a l'acabament de la fase d?oposició.  
Contra aquesta resolució es podrà interposar recurs de reposició en el termini d'un mes, comptador des de l?endemà de la seua publicació al Diari Oficial de la Generalitat Valenciana, com a tràmit previ a la presentació, si s'escau, del recurs contenciós administratiu.  
València, 12 de juliol de 1990. - El Secretari General de la Conselleria de Sanitat i Consum: José Luís Vera Llorens.